Industriens lønnsoppgjør: 1100 kroner i økt månedslønn
Industriens lønnsoppgjør endte med et sentralt tillegg på 7 kroner i timen. Det øker årslønnen med 10.200 kroner. Men andre tillegg kommer på toppen. Harde karer og noen kvinner i lønnsoppgjøret klarte seg med veldig mange søvnløse timer i helgen.  Søndag kveld ble arbeidstagerne i Fellesforbundet og Parat enige med NHO-foreningen Norsk Industri om et tillegg på 7 kroner pr. time fra 1. april til alle.  Men hva betyr det for folks lønnsslipp? Det er vanlig å anta at et årsverk er på 1950 timer. Et lønnstillegg fra 1. april vil derfor omfatte tre fjerdedeler av året. Dette sentrale tarifftillegget betyr derfor: Disse sentrale tilleggene er like på alle lønnsnivåer. Prosentvis blir det minst til de som tjener mest. Industrien er det såkalte frontfaget. Lønnsrammen her er retningsgivende for lønnsoppgjørene som følger etterpå. Med andre ord: Enigheten i helgens lønnsoppgjør setter normen også for andre oppgjør privat og offentlig sektor. Så kommer skatten Uansett vil skatten ta en god del av tillegget. For lønninger opp til 670.000 kroner er skatten på lønnstillegget 33,8 prosent i år.  For de mange industriarbeiderne og andre som nå får 7 kroner mer pr. time, vil skatten ta rundt 3.400 kroner av det sentrale i år.  Det vil si: Det sentrale tillegget blir rundt 6800 kroner etter skatt i år. For lønn over 670.000 kroner og opp til 937.900 kroner vil skatten ta 43,4 prosent av lønnstillegget. To andre tillegg Men lønnsveksten i år består av mer enn det sentrale tillegget. Såkalt overheng og lokale tillegg kommer i tillegg. Etter oppgjøret har NHO og LO utarbeidet det de kaller «Vurderinger rundt rammen fra hovedoppgjøret 2024». I notatet på NHOs nettsider «anslås årslønnsveksten i industrien samlet i NHO-området til 5,2 prosent i 2024». Dette er veksten i årslønnen fra 2023 til 2024 målt som gjennomsnitt for de to årene. I notatet står det at: Dette betyr: De sentrale tilleggene står for godt under halvparten av veksten i årslønnen i år. Samlet lønnsvekst Dermed går det an å ta utgangspunkt i ulike nivå for utbetalt lønn i fjor.  Med tillegg som antatt i notatet vil industriarbeiderens lønn i år bli rundt 25.000 kroner høyere i år for den som tjente 500.000 kroner i fjor.  For den som tjente 750.000 kroner i fjor blir samlet lønn 33.000 kroner høyere i år. I gjennomsnitt hadde industriarbeiderne i NHO-bedrifter 572.500 kroner i lønn i fjor. Tabellen gir anslag før og etter skatt for andre, mer eller mindre vanlige, 2023-lønninger.  Igjen kommer skatten inn og tar en god del av tillegget. Opp til 670.000 kroner går en tredjedel bort i skatt. For de aller fleste industriarbeiderne som tjener mer, vil 43,4 prosent av lønnsveksten bli borte i skatt.
Industriens lønnsoppgjør endte ned et sentralt tillegg på 7 kroner pr. time for nesten alle fra 1. april.  Dette tillegget øker lønnen i år med rundt 10.200 kroner før skatt. Etter skatt blir det sentrale tillegget rundt 6.800 kroner i år. Også overheng og lokale tillegg bidrar til den samlede lønnsveksten fra i fjor til i år. LO og NHO er blitt enige om en ramme på 5,2 prosent vekst i årslønnen i industrien.